rlitschk/wikidir huggingface dataset:
As Rintfleisch-Pogrom oder Rintfleisch-Verfolgig wird e Massemord an Juude im Joor 1298 bezäichnet, wo vor allem in Franke stattgfunde het. D Juudeverfolgig het aagfange mit Grücht über e Hostieschändig, wo sich in dr chliine Stadt Röttinge verbräitet het. E Grubbe vo „Juudeschleeger“ under em „nobilis Rintfleusch“ oder „König Rintfleisch“, wo seer woorschiinlig gar kä Aadlige gsi isch, het am 20. April 1298 im ene erste Massaker die 21 Juude in dr Stadt uf em Schiterhufe verbrennt. Denn isch dä Pööbel dur Franke zooge und het Juude ermordet, bis er am 19. Oktober 1298 e letschti jüüdischi Gmäind, die vo Heilbronn, vernichdet het. Im Ganze si im Rintfleisch mindestens 4000 bis 5000 Juude zum Opfer gfalle, und die jüüdische Gmäinde vo vile fränkische Stedt si usgrottet worde. Es het aber au Usnaame gee. So häi d Rööt vo Räägensburg und vo Augsburg d Juude in iire Stetdt gschützt, au gegen e Wille vo äigene Bürger. Friedrich Lotter: Die Judenverfolgung des „König Rintfleisch“ in Franken um 1298. Die endgültige Wende in den christlich-jüdischen Beziehungen im deutschen Reich des Mittelalters. In: Zeitschrift für historische Forschung 4 (1988), S. 385–422. Miri Rubin: Gentile Tales: The Narrative Assault on Late Medieval Jews. Philadelphia 2004, ISBN
De Kanton Lozärn esch en Kanton i de Zentralschwiiz. D Nochberkantöön send Schwyz, Obwaldä, Nidwaldä, Aargöi, Bärn ond Zoog. De südlech Deil vom Kanton liid em Voralpe- ond Alpegebiet, der Norddeil im Middelland. Di bekanntischte Bärge vom Kanton send de Pilatus, de Napf ond d Rigi. Au wenn die nome zom Teil zom Gebiet vom Kanton Lozärn ghöred. Landschafte em Kanton usserthalb vo der Stadt und der Omgäbig vo Lozärn send s Gäu rond om der Sämpachersee ome e der Metti vom Kantoon, s Habsburgeramt a der Rüüss em Oschte, s Seetaal om der Baldeggersee ome em Nordoschte, s Henderland om Willisou ome em Nordweschte, s Äntlibuech em Südweschte – ond öber der Vierwaldstettersee öbere d Gmeinde südweschtlich vo der Rigi. Di gröschte Seee vom Kanton send de Rotsee, de Baldeggersee ond de Sämpachersee. Grösseri oder chliineri Aateil hed Lozärn au am Vierwaldschtettersee, am Zogersee ond am Hallwilersee. Di lengschte Flöss, wo ganz oder zom Teil em Kanton leged, send d’Rüüss, di Chlyni Ämme, d’Wiggere ond d’Sore. D Iiwohner send ursprünglech galloromanisch-alemannischi Mischling gsi, wo e hochalemmanische Dialäkt redet. E de letschte hondert Johr send vele Lüüt us andere Ländere iigwanderet. Die erschti Iiwandererwälle esch us Italie, Spanie, Düütschland, Öschtriich,
Mit Armlääderufstand wird en Ufstandsbeweegig vo Buure und vo stedtische Underschichte bezäichnet, wo vo Franke usgange isch und zwüsche 1336 und 1338 für e Räije vo Massaker an jüüdische Gmäinde im südwestdütsche Raum und im Elsass verantwortlig gsi isch. D Bezäichnig vo de Armlääder-Pogroom chunnt vom Aafüerer vom Ufstand Arnold III. vo Uissigheim, eme "abgwirtschaftete Aadlige", wo men em au Rex Armleder oder Köönig Armlääder gsäit het. D Beweegig het z Röttinge an dr Tauber aagfange, wo am 29. Juli 1336 e Massaker an dr Juudegmäind aagrichdet worde isch. In e baar Dääg het si sich im Gebiet zwüsche dr Tauber und em Main usbräitet und Bluetbeeder in verschiidene jüüdische Gmäinde vo chliinere Stedt z Franke aagrichdet (Tauberbischofsheim, Mergentheim, Iphoofe, Kitzinge und anderi). D Juudeschleeger, wie mä dene marodierende Grubbe au gsäit het, mit Hilf vo dr Würzburger Stadtbevölkerig bi Oggsefurt aaghalte worde. Mä het dr Armlääder festgnoo und am 14. Novämber 1336 z Kitzinge higrichdet. Im Summer 1337 isch d Armlääderbeweegig wider usbroche und het sich vo Franke us über Hesse bis ins Elsass usbräitet. Under dr Füerig vom Bäizer Hans Zimberlin, wo au dr Naame Köönig Armlääder brucht het, und vom Aadlige Umbehoven vo Dorlisheim isch dr Hufe
As Brunnevergifdig bezäichnet mä, wenn s lääbensnotwändige Grund- und Drinkwasser mit Absicht mit alle mööglige Schaad- und Giftstoff, wo für d Gsundhäit gföörlig si, verdräckt wird. Scho in dr Antike, wo drinkbars Wasser in Stedt und Dörfer mäistens nume in Brünne zuegänglig gsi isch, het das as schwers Verbräche gege d Allgemäinhäit gulte. Au im modärne Stroofrächt gältet s Verdräcke und Vergifde vo Drinkwasser as Stroofdaatbestand. Scho sit dr Antike isch d Brunnevergifdig mit Dierkadaver oder Fekalie as milidäärischi Taktik aagwändet worde. Uf dr äinte Site het mä s im Ghäime gmacht, zum d Lüt chrank z mache ode umzbringe, uf dr andere isch si bim ene Rückzuug Dail vo dr Taktik vo dr verbrennte Ärde gsi, so dass dr Find wurd Zit verliere bim Wassersueche. Bi Belaagerige vo Festige, wo lang duurt häi, häi bäidi Site brobiert, d Drinkwasserversorgig vom Gegner z vergifte. Das het mä no in de 1940er Joor, zum Bischbil im Finnische Winterchrieg gmacht. Dr Vorwurf vo dr Brunnevergifdig isch en alts Stereotüp zum bestimmti Volksgrubbe z verlümde. Das het mö vilmol vo de Juude im Middelalter behauptet, bsundrigs wääred dr Zit vom Schwarze Dood (1347–1350) und het in ganz Öiropa Juudeverfolgige und Pogrom mit hundertduusige
Dr Kanton Gämf isch e Kanton im Südweschte vo dr Schwiiz. Offiziell gheisst er uf Französisch République et Canton de Genève; übersetzt isch das uf Dütsch Republik und Kanton Genf, uf Iteliänisch Repubblica e Canton Ginevra, und uf Rätoromanisch Republica e Chantun Genevra; und di Änglisch­sprochige säge Geneva. Dr Kanton Gämf lyt im südweschtligschte Zipfel vo dr Schwiiz und isch fascht ganz vo Frankriich umgee. Nur im Nordoschte uff 4,5 km hett er e gmeinsami Gränze mit em Schwiizer Kanton Waadt. De Kanton hät mit de Gmaind Céligny e Exklave im Waadtland. Dr Kanton Gämf befindet sich am undere Ändi vom Gänfersee, wo dr Rotte (uf französisch: Rhône) dr See verloot. Dr Kanton Gämf isch ane 1815 bildet und dr Schwiiz aglideret worde. D Stadt Gämf het vorhär sid em 16. Joorhundert ängi Bezieige mid einzelne Schwiizer Ständ gha, isch aber nid zu de Glider vo dr Alte Eidgnosseschaft zelt worde. Im Kanton Gämf schwätzt me französisch. Mit 41 Prozänt vo de Ywooner hett er fascht en dopplet so hoche Usländerateil wie d Schwiiz im Schnitt. Die meischte agsässene Gämfer sin traditionell reformiert, nid umsusch, schliesslig isch Gämf d Stadt, wo dr Reformator Johannes Calvin gwürkt het. Dur d Zuewanderig
Köönigriich Pole (polnisch Królestwo Polskie, latiinisch Regnum Poloniae) isch d Bezäichnig vom polnische Staat in de Joor 1000 bis 1795 gsi. Vo 1815 bis 1867 isch es die offizielli Bezäichnig für s Kongräss-Pole, wo dur e Personalunion mit em Russische Kaiserriich verbunde gsi isch, gsi. S Köönigriich Pole het äntwääder im Joor 1000 aagfange, wo dr Kaiser Otto III. d polnisch Herzog Bolesław I. zum Status vom e „Brueder und Hälfer vom Römische Riich“ erhoobe het, oder wo sich dr Bolesław I. 1025 churz vor sim Dood sälber zum Köönig vo Pole kröönt het. S spöötere Polnisch-Litauische Riich isch 1795 mit dr Dritte Däilig vo Pole und dr Abdankig vom Köönig Stanisław August Poniatowski, wo vo Russland, Ööstriich und Pröisse erzwunge worde isch, undergange. S Köönigriich Pole um 1020 under dr Piaste-Dünastii. S Köönigriich Pole (aagschriibe mit R. Poloniae) südlig vom Herzogdum Pommern (aagschriibe mit D. Pomeraniæ) und südwestlig vo Pröisse (aagschriibe mit Pruzzia) uf ere Landcharte vo westslawische Völker und Riich (gääl umrandet) bis 1125. Pröisse isch kä slawischs Land gsi. S Köönigriich Pole under em Köönig Wenzel (I.) Root: diräkti Herrschaft as Landesherr (verdrätte vo „Capitanei“). Blau: Piastischi Däilherrschafte, wo sini Suzeränidäät anerkennt häi. Grau, Grüen und Veielett:
Der Trompeter von Säckingen – schwäbisch dr Drombeedr vo Säckenga – ischt a Romandischa Opr med e-ma Vorschbiil ond drei Uffziig vom elsässischa Kombonischda Victor Ernst Nessler. S Libreddo stammt vom Rudolf Bunge. Als Vorlag hôt’r s gleichnamige Versepos vom Joseph Victor von Scheffel benutzt. Zom erschda Môl ibr d Bihne ganga isch des Werk am 4. Mai 1884 z Leipzig. A Uffihrong dauret rond zwoiahalb Stond. Dui Opr schbiilt en de badische Städt Heidelberg ond Säckenga, s Vorschbiil en de ledschde Jôhr vom 30-jähriga Kriag ond d Uffziig 1 bis 3 en de Jôhr dornôch. Bild: Em Hof vom Heidlberger Schloss bei Nacht A Grubbe vo Studenda stemmt a Lobliad uff Heidelberg ôô: Alt Heidelberg, du feine, Du Stadt an Ehren reich Am Neckar und am Rheine Kein’ andre kommt dir gleich. Kaum hôt em Kurfirschda sei Haushofmoischtr dia Kerle uffgfordret, ruhich zo sei, machet se sich au scho ibr-en luschdich. Oiner vo de Studenda, dr Werner Kirchhofer, hôt sei Drombeed drbei ond wuud vo seine Komilidoona uffgfordret, a Solo zo blôôsa, ond glei fanget älle wiider zom Senga ôô. En seira Vorzweiflong droht dr Haushofmoischtr de Senger, da Rekdor vo dr Universideet komma zo lau, was abr uff
As Door wird in dr Archidektuur e gröösseri Öffnig zum Duuregoo im ene Geböid, ere Muure oder eme Haag bezäichnet. Mä brucht s Wort au für en entsprächend groossi Düüre, wo das Door zuemacht. s Stadtdoor as en Öffnig in dr Stadtmuure s Burgdoor als Iigang zun ere Burg, vilmol in dr Usfüerig vom ene Doorwääg oder eme Kammerdoor (mit Door, Fallgatter und Äänligem) s Gartedoor as Öffnig in ere Muure oder eme Haag vom ene Garte, vilmol e Gitterdoor s Wärksdoor oder d Iifaart von ere Gwärbaalaag (mit Schiebdoor, Schlagbaum usw.) s Garaaschedoor as Öffnig von ere Garaasch oder au von ere Wärkhalle (zum Bischbil mit eme Rolldoor) s Hooftoor as Öffnig zum ene brivate Hoof/Innehoof s Schüüredoor as e bsundrigs groossi Öffnig von ere Schüüre z. B. für Höiwääge s Gatterdor zum Vee chönne uf e Matte zum Wäide driibe s Weerdoor, e befestigts Door in ere Stadtmuure oder ere Burg s Eeredoor, mäistens en äigeständige Doorbau, wo nume für zum representiere oder zum Macht demonstriere baut wird. Doodrzue ghööre Driumfbööge zu Eere vo siigriiche Herrscher oder Fäldhere. Commons: Door – Sammlig vo Multimediadateie Tor und Tür, Portal und Pforte (brivati Website vo meerere Autore zur Kulturgschicht -
Spicy Roots D Spicy Roots sin e Musikgruppe vu Schwiewerdenge, wu anne 1994 grindet woren isch un zue dr bekannteschte Ska-Band vu Dytschland ghert. D Band isch 1994 entstande. Scho ai Johr no ihre Grindig sich Spicy Roots as Vorgruppe vum Laurel Aitken uf dr Bihni gstande. Dr Ufdritt het e großi Ufmerksamkait kriegt un derfir gsorgt, ass d Band im Johr dernoo bundeswyt Konzärt mit verschidene Ska-Greßine iberchuu het. Anne 1997 het d Band di erscht Mini CD Export ufgnuu, wu unter em Label S.O.S. Records vereffetligt woren isch. D Lieder Spirit of ’69 un Optimism sin in Hitlischte vu dr Ska-Szene chuu. Im Johr 2001 isch s erscht Komplettalbum „One More“ unter em Plattelabel Grover Records uusechuu. No dr Vereffetlichung vu dr Platte 2001 het d Band Tuure chenne mache dur Dytschland un s europäisch Uusland. D Spicy Roots hän zem Byschpel bi dr Easter Ska Jam Tour un uf em Surffeschtival im italienische Torbole gspiilt. D Konzärt sin vun e baar Döusert Zueschauer aaglost wore. Aafangs 2005 hän d Spicy Roots mit dr Arbet an ihrem Album aagfange, wu 2006 unter em Namen Get Ready uusechuu isch. Anne 2010 isch s Album Just in time chuu. 1997:
Nidwaudä isch ä Kanton idä Zentralschweyz. Zämä midäm Haubkanton Obwaudä biudäd är dr Kanton Underwaudä, das isch einä vudä drey Urkanteen, wo 1291 bidä Grindig vudä Schweyzerischä Eidgenossäschafd drbiä gsi sind. Nidwaudä befindet sich im Zentrum vudä Schweyz. Im Nordä wird d'Gränzä vum Viärwaudschtettersee biuded und i aunä andärä Richtigä vu Bärgchettänä. Diä agränzendä Kanteen sind: Obwaudä, Uiri, Luzärn, Schwyz und Bärn. Zum Kanton gheerid fougendi euf Gmeindä: Stans, Stansstaad, Hergisweyl, Ännätbirgä, Buächs, Beggäriäd, Ämmättä, Dalläweyl, Oberdorf und Woufäschiässä. Innerhaub vudä Schweyzer Eidgenossäschafd isch Nidwaudä ä Haubkanton. Das gid ihm grundsätzlich aui Rächd und Pflichdä we dä andärä Kanteen; einzigi Uisnahm isch, dass Nidwaudä numä einä schtatt zwee Verträtter im Schtänderat hed, und dass sey Schtimm bi Abschtimmigä bim Schtändemehr numä aus haubi Schtimm zeud wird. S gsetzgäbendi Organ (Legislative) isch s Kantonsparlament, womä z Nidwaudä Landrat nännd. Dr Landrat umfasst 60 Sitz und wird nachm Proporzwahlverfahrä ufnä Legilatuirperiodä vu viär Jahr gewehld. D Sitzzuäteilig chund sid 2014 nachm System vum doppuproportionalä Zuteiligsverfahrä (Doppelproporz) z stand. Diä letschdä Landratswahlä hend am 23. Merz 2014 stattgfundä. Diä birgerlicheä Parteyä Schweyzerischi Voukspartey (SVP) mit 17 Sitz, Christlichdemokratischi Volkspartey (CVP) mit 17 Sitz und FDP.Diä Liberalä mit 15 Sitz hend d Mehrheit. Diä
As Hostieschändig oder Hostiefrevel het die römisch-katholischi Chille zwüsche em 13. und 16. Joorhundert dr aagääblig Missbruuch vo konsekrierte Hostie bezäichnet. Vo dene, wo beschuldigt worde si, und das si mäistens Juude, mänggisch aber au Persone gsi, wo mä wäge Häxerei aagchlagt het, isch behauptet worde, si häige sich gweihti Hostie beschafft und die verschnitte oder sust gschändet. Das häige si gmacht, zum d Folterig vom Jesus Christus bi dr Chrüzigung z verhööne. D Vorwürf, wo stereotüp formuliert worde si, häi zu Brozäss gfüert, wo mä scho im Vorus gwüsst het, wie si usgönge. Die Aagchlagte het mä bim Usfrooge gfolteret und eso Gständnis us ene uusebresst. Si si mäistens zur Hiirichdig verurdäilt und uf em Schiterhufe verbrennt worde. Noch eme sonige Hostieschänderbrozäss si vilmol alli aasässige Juude entäignet und us dr Stadt und hüfig us dr ganze Regioon verdriibe worde. Hinder em Vorwurf vo dr aagääblige Hostieschändig isch dr Antijudaismus gstande. D Legände vom antichristlige jüüdische Hostiefrevel, wo im Juudedum verankeret und zwanghaft sig, si wie d Ritualmordlegände, wo öbbe 50 Joor vorhär ufcho si, im Zämmehang mit em antijudaistische Gottesmordvorwurf gstande, wo sich sit em 2. Joorhundert im Christedum verbräitet het. Noch dr Leer vo dr Dransubstantazioon, wo
f De Sulperg (di altiigsessene Wettiger säged meischt Sulzberg) isch en Hoger i de Schwiiz. Er ligt am öschtliche Ortsrand vo Wettige, südöstlich vom alte Dorfkern. De höchschti Punkt vom Sulperg ligt uf der Höchi vo 514 m ü. M., und er isch im obere Berich vo Wald bewachse. Im Wald findet me d Mariekapelle, wo en Chrüzwäg hiigoot. De Bärg isch zämme mit de Lägere und de Limmig es landschaftlichs Charakteristikum vo Wettige, wo durch es wiisses Wägchrüz verstärcht wird, wo guet sichtbar am Waldrand stoht. Commons: Sulperg – Sammlig vo Multimediadateie
D Schlacht bi Hattin (mänggisch au Hattyn, Huttin, Hittin oder Hittim) am 4. Juli 1187 isch die grössti milidäärischi Niiderlaag vo de Chrüzfaarer gsi. As Folg si groossi Däil vo dr Outremer an d Muslim verlore gange, drunder s Köönigriich Jerusalem. S Schlachtfäld het sich zwüsche Akkon und em See Genezareth befunde, südlig vo de böide Hügelspitz, wo men e d Hörner vo Hattin gsäit het. Mä cha vo dört us dr See Genezareth gsee. Nume wenigi Ritter häi us dr Falle, wo dr Saladin de Chrüzfaarer gstellt het, chönne usbräche. Dr Köönig Guido und dr Groossmäister vo de Tämpler, dr Gérard de Ridefort, si gfangegnoo worde. Alli Ordensritter, wo überläbt häi, het dr Saladin lo umbringe. Wil d Christe fast alli Ritter us de Festige abzooge häi, isch d Erooberig groose Däil vom Häilige Land für e Saladin liicht gsi. D Schlacht bi Hattin isch dr Aafang vom Ändi vo dr Chrüzritterherschaft im Häilige Land gsi. Peter Herde: Die Kämpfe bei den Hörnern von Hittin und der Untergang des Kreuzritterheeres (3. und 4. Juli 1187). Eine historisch-topographische Untersuchung. In: Römische Quartalschrift. Band 66, 1966, S. 1–51. Martin Hoch: Hattin, Battle of (1187). In: Alan V. Murray (Hrsg.): The Crusades.
Hebron (Arabisch الخليل al-Chalīl, Hebräisch חברון Chewron) isch e Stadt im Westjordanland mit öbbe 202'172 Iiwooner (2014). D Stadt lit 30 km südlig vo Jerusalem uf ere Hööchi vo 930 m. Sie isch dr Sitz vo dr Uniwersidäät Hebron und von ere Polytechnische Hochschuel. Hebron isch d Hauptstadt vom Guvernemänt Hebron. Im Säggsdaagchrieg 1967 het Israel s Westjordanland erooberet und milidäärisch bsetzt. D Juude vo dr Stadt, wo e Däil von ene 1929 im ene Pogroom ermordet worde isch, si 1936 vo de Brite us dr Stadt ewakuiert worde. 1968 si zum erste Mol wider Juude in d Stadt cho woone, wo dr Mosche Levinger, wo spööter mitghulfe het, d Organisazioon Gusch Emunim z gründe, und 79 witeri jüüdischi Israeli sich ooni Gnäämigung vo dr israelische Bsatzigsmacht im ene Hotel z Hebron niidergloo häi und denn die israelischi Siidlig Kirjat Arba usserhalb vo Hebron gründet häi. In Hebron sälber lääbe öbbe 800 Juude in dr Altstadt, wo vo dr israelische Armee abgsicheret wird. Die jüüdische Siidler ghööre zu de radikalste Israeli, und au die muslimisch Bevölkerig, wo under em antisemitische Reschiim vom Jordanische Köönigriich sozialisiert worde isch und denn nid weenig under dr israelische Bsatzig glitte het, isch extremistisch. Aagriff
Caesarea (au Caesaria, griechisch Καισάρεια Kaisareia) stoot für: antiki Stedt: Caesarea Cappadociae in dr chläiasiatische Landschaft Kappadokie, hüte Kayseri Caesarea in Cilicia in Kilikie, bim hütige Dilekkaya (Kozan) in dr Browinz Adana Caesarea Germanice (au Helge) in Bithynie, bim hütige Tahtalı (Bursa) im Kräis Nilüfer, Browinz Bursa in dr Türkei Caesarea Philippi (au Paneas) am Hermongebirg in Palestina, hüte Banyas Caesarea Maritima an dr Küste vo Palestina, grad süüdlig vom hütige Keisarija Caesarea Mauretaniae (s punische Iol) in Mauretania Caesariensis, bim hütige Cherchell in Algerie Antiochia Caesarea in Pisidie, bim hütige Yalvaç (Isparta) in dr Türkei Arca Caesarea (au Caesarea ad Libanum), hüte Arqa im Libanon Eitha Caesarea in Arabia Petraea, öbbe 10 km nördlig vo Shahba in Sürie Caesarea Insula vor dr gallische Küste, hüte Jersey im Ermelkanal Titularbistümer: Caesarea in Bithynia, e Titularbistum vo dr Latiinische Chille Caesarea in Cappadocia, e Titularbistum vo dr Latiinische Chille Caesarea in Cappadocia degli Armeni, e Titularbistum vo dr Armenisch-katholische Chille Caesarea in Cappadocia dei Greco-Melkiti, e Titularbistum vo dr Melkitische Griechisch-katholische Chille Caesarea in Mauretania, e Titularbistum vo dr Latiinische Chille Caesarea in Numidia, e Titularbistum vo dr Latiinische Chille Caesarea in Palaestina, e Titularbistum vo dr Latiinische Chille Caesarea in
Dr Kanton Obwaldä isch ä Kanton i dr Zentralschwyz. Är bilded zämä mid em Halbkanton Nidwaldä Underwaldä, wo 1291 äine vo dä drii Grindigskanteen gsi isch. Dr Kanton Obwaldä umfasst ds Sarneraatal und d Talschaft Änglbärg, än Exklave. Diä sibä Gmäindä sind Sarnä, Chärns, Sachslä, Alpnach, Giswil, Lungerä und Änglbärg. Im Sarneraatal heds zwee gresseri Seä, dr Lungerersee und dr Sarnersee. Usserdäm gids nu dr Wichelsee und dr Alpnachersee, wo ä Täil isch vom Vierwaldstettersee. S Sarneraatal wird oi als Altä Kantonstäil bezäichned, will Änglbärg erscht 1815 zum Kanton Obwaldä cho isch. Där täifschti Punkt isch dr Spiegel vom Alpnachersee mid 434 m ü. M. (Gmäind Alpnach) und der hechschti Punkt isch dr Titlis mit 3'238 m ü. M. a dr Gränzä vo Änglbärg und em Kanton Bärn. Im Siidä trennd dr Brinig Obwaldä vom Haslital (Kt. Bärn), im Weschtä und Nordä liid Luzärä und im Oschtä Nidwaldä und dr Kanton Uiri. I dr Gmäind Sachslä uf em Älggi (1'645 m ü. M.) isch dr geographischi Mittelpunkt vo dr Schwiiz. Sii Posizion isch im Schwiizer Koordinatesischtem 660 158/183 641. Wil mä aber dert chuim drzuä chund, sind s Markierigszäichä, das isch ä Triangulationspiramide, und dr Piknikplatz um eppä 500 Meter
Keisarija oder Caesarea (hebräisch ‏קֵיסָרְיָה‎ Keisarija; arabisch قيسارية‎ Qaysaria; altgriech. Καισάρεια, Kaisáreia) isch e Stadt in Israel. Si lit am Middelmeer in dr Middi zwüsche Tel Aviv und Haifa und nördlig vo dr antike Stadt Caesarea Maritima. Si het öbbe 4500 Iiwohner und wird as dr äinzig Ort in Israel von ere brivaate Organisazioon, dr Caesarea Development Corporation verwaltet. Die ersti jüüdischi Siidlig im Gebiet vo Caesarea isch s Kibbuz Sdot Jam gsi, wo 1940 gründet worde isch. Noch dr Gründig vom Staat Israel im Joor 1948 isch e modärni Stadt entstande. E Hufe vo de Iiwooner vom Ort, wo us nooble Willeviertel bestoot, ghööre zur oobere Bevölkerigsschicht; do het z. B. dr früener israelisch Staatsbresidänt Ezer Weizmann e Huus ghaa. In dr Nööchi vo dr Stadt isch e Golfblatz, wo lang dr äinzig in Israel gsi isch. S antike Theater vo Caesarea isch widerufbaut worde und wird hüte für Muusig- und Theateruffüerige vor dr Kulisse vom Middelmeer brucht. Table 3 – Population of Localities Numbering Above 1,000 Residents and Other Rural Population. Israel Central Bureau of Statistics. 30. Juni 2008. Abgrüeft am 22. November 2008. About the CDC Archivlink (Memento vom 8. Juli 2011 im Internet Archive)
Safed (hebräisch ‏צפת‎ Tzefat; arabisch صفد) isch e Stadt in Galiläa im Nordbezirk vo Israel. Si befindet sich uf ere Hööchi vo 840 m uf äim vo de höggste Bärg im oobere Galiläa. Im Dezämber 2010 het si 30,398 Iiwooner gha. Safed isch im spoote Middelalter und dr früeje Nöizit as e wichdige Ort vo dr jüüdische Gleersamkäit bedütend gsi und isch lang e gäistigs Zentrum vo dr Kabbala gsi. Die ersti historischi beläiti Erwäänig vo dr Stadt isch us em Joor 66 n. d. Z. Dr Flavius Josephus het denn zur Verdäidigung gegen e Aagriff vo de Römer im Jüüdischen Chrieg e baar galiläischi Bärgdörfer lo befestigte und zu Bollwärk lo usbaue. Under deene Ort wird au Seph (griechisch Σεπφ) erwäänt, und mit däm isch vilicht Safed gmäint. Im Jerusalemer Talmud wird Safed as äine vo de Bärggipfel erwäänt, wo von ene zur Zit vom Herodianische Tämpel Füürsignal übermiddlet worde si. Noch em Erste Chrüzzuug häi d Chrüzfaarer do im Joor 1102 e Burg baut. Dr Saladin het die belaageret und won er de Verdäidiger am 6. Dezämber 1188 freien Abzug versproche het, het sich d Garnison uf Tyros zruggzooge. Noch em Chrüzzuug vom Theobald vo Champagne häi französischi
Dr Begriff Alija (hebräisch עלייה, wörtlig „Ufstiig“; Plural Alijot) stammt us dr Bible und bezäichnet im Juudedum sit em babylonische Exil (586–539 v. d. Z.), wenn Juude as Äinzelni oder in Grubbe in s Globte Land zruggönge. Die, wo Alija mache, häisse uf Hebräisch Olim (Singular: fem. Olah, mask. Oleh). Sit ass dr politisch Zionismus im 19. Joorhundert ufchoo isch, bedütet dr Begriff allgemäin „jüüdischi Iiwanderig“ uf Palestina, bzw. sit 1948 uf Israel. Iiwanderigswälle si im Allgemäine dur Juudeverfolgige usglööst worde. Aber die mäiste Verfolgte häi s vorzooge, in dr Nööchi vo iirer Gastkultur z bliibe — bis in s 20. Joorhundert isch d Räis ins Globte Land nämlig beschweerlig und vilmol au gföörlig gsi, und wenn d Olim emol aachoo si, häi si uusegfunde, dass es hüfig kä Aarbed für sä gee het und s Lääbe im Land hert gsi isch. Bis sich im spoote 19. Joorhundert dr modärn Jischuw het afo bilde, si d Juude in Palestina vilmol vollkomme abhängig gsi vo Spände us em Usland. 1882–1903: Erste Alija, 20'000 bis 30'000 Iiwanderer us Ostöiropa, Russland, Rumänie und em Jemen. 1904–1914: Zwäiti Alija, 35'000 bis 40'000 Iiwanderer, vor allem us Russland und Poole 1919–1923: Dritti Alija, 35'000 Iiwanderer,
Küssnacht chann folgendes bedüte: Küssnacht SZ, en Ortstail vo de glichnamige Gmaind im Kanton Schwyz, Schwiz Bezirk Küssnacht, en Bezirk im Kanton Schwyz, Schwiz Lueg au: Küsnacht ZH, e politeschi Gmaind im Kanton Züri, Schwiz Kantonsschule Küsnacht, s früenerig Leererseminar vom Kanton Züri und hüt es Gimnaasium Küßnach oder Küssnach, en Ortstail vo de bade-würtebärgische Gmaind Küssaberg im Landchrais Waldshuet, Dütschland Orchideenwiese Küssnacht, es Naturschutzgebiet bim obe gnännte bade-würtebärgische Ort Küssnach